CELEX: 32005R0790
Language: lv
Date: 2005-05-25 00:00:00
Title: Komisijas Regula (EK) Nr. 790/2005 (2005. gada 25. maijs), ar kuru groza Padomes Regulu (EK) Nr. 2406/96, ar ko paredz kopējus tirdzniecības standartus attiecībā uz noteiktiem zivsaimniecības produktiem

26.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 132/15
            
         KOMISIJAS REGULA (EK) Nr. 790/2005
   (2005. gada 25. maijs),
   ar kuru groza Padomes Regulu (EK) Nr. 2406/96, ar ko paredz kopējus tirdzniecības standartus attiecībā uz noteiktiem zivsaimniecības produktiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. decembra Regulu (EK) Nr. 104/2000 par zvejniecības un akvakultūras produktu tirgu kopīgo organizāciju (1), un jo īpaši tās 2. panta 3. punktu,
   tā kā:
   
               (1)
            
            
               Regulas (EK) Nr. 104/2000 2. panta 1. punkts paredz, ka minētās regulas 1. pantā uzskaitītajiem produktiem vai šo produktu grupām var noteikt kopējus tirdzniecības standartus.
            
         
               (2)
            
            
               Regulas (EK) Nr. 104/2000 IV pielikumā norādītas konkrētas sugas, uz kurām attiecas intervences mehānismi. 2003. gada Pievienošanās akts paredzēja brētliņas iekļaut šajā pielikumā.
            
         
               (3)
            
            
               Kopēju tirdzniecības standartu noteikšana, kas saskaņoti visā Kopienā, ir sevišķi nozīmīga to intervences mehānismu pienācīgai darbībai, kuri izklāstīti Regulā (EK) Nr. 104/2000.
            
         
               (4)
            
            
               Padomes 1996. gada 26. novembra Regula (EK) Nr. 2406/96, ar ko paredz kopējus tirdzniecības standartus attiecībā uz noteiktiem zivsaimniecības produktiem (2), nenosaka standartus attiecībā uz brētliņām. Minētā regula jāgroza, lai attiecinātu to uz brētliņām.
            
         
               (5)
            
            
               Šajā regulā paredzētie pasākumi ir saskaņā ar Zivsaimniecības produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 2406/96 groza šādi:
   
               1)
            
            
               Regulas 3. panta 1. punktu papildina ar šādu ievilkumu:
               
                           “—
                        
                        
                           Brētliņas (Sprattus sprattus)”.
                        
                     
         
               2)
            
            
               Regulas I un II pielikumu groza šādi;
               
                           a)
                        
                        
                           Regulas I pielikuma B punktu (Zilās zivis) papildina ar vārdu “brētliņas”;
                        
                     
                           b)
                        
                        
                           Regulas II pielikumu papildina ar ierakstu, kas izklāstīts šīs regulas pielikumā.
                        
                     
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 25. majā
      
         
            Komisijas vārdā —
         
            Komisijas loceklis
         
         Joe BORG
      
   
   
      (1)  OV L 17, 21.1.2000., 22. lpp. Regulā jaunākie grozījumi izdarīti ar 2003. gada Pievienošanās aktu.
   
      (2)  OV L 334, 23.12.1996., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      PIELIKUMS
      
                  Svaru mērogi
               
               
                  Minimālie izmēri, kas jāievēro apstākļos, kuri norādīti 7. pantā minētajos noteikumos
               
            
                  Suga
               
               
                  Lielums
               
               
                  Vienas zivs svars/kg
               
               
                  Zivju skaits vienā kg
               
               
                  Reģions
               
               
                  Ģeogrāfiskais reģions
               
               
                  Minimālais izmērs
               
            
                  Brētliņas
                  (Sprattus sprattus)
               
               
                  1
               
               
                  0,004 un vairāk
               
               
                  250 vai mazāk